《游齐山招提二首 其一》
宋代·刘定

楼迥山饶翠，湖平水漫黄。开帘无午暑，隔洞有秋香。

冰枕聊相慰，云帆亦未忙。月明与溪色，好在紫微郎。

作者简介：刘定，字子先，鄱阳（今江西鄱阳）人。仁宗皇祐五年（一○五三）进士（清雍正《江西通志》卷四九）。神宗熙宁七年（一○七四），充秦凤路转运判官（《续资治通鉴长编》卷二五九）。十年，通判衢州（同上书卷二八四）。元丰二年（一○七九），权发遣河北西路提点刑狱，改河北东路（同上书卷三○七）。哲宗元祐三年（一○八八），知临江军。改陈州、青州。元符二年（一○九九）知庐州。今录诗三首。